stanford-oval/wikipedia huggingface dataset:
พ.ศ. 2512
เหตุการณ์ > กุมภาพันธ์

3 กุมภาพันธ์ – ยัสเซอร์ อาราฟัต ก้าวขึ้นเป็นผู้นำองค์การปลดปล่อยปาเลสไตน์ (พีแอลโอ)
9 กุมภาพันธ์ – โบอิง 747 อดีตเครื่องบินโดยสารที่ใหญ่ที่สุดในโลกบินขึ้นเป็นครั้งแรก โดยบินขึ้นจากสนามบินโบอิงที่เมืองเอเวอเรตต์ รัฐวอชิงตัน
เหตุการณ์ > มีนาคม

2 มีนาคม – เครื่องบินคองคอร์ด เครื่องบินโดยสารที่มีความเร็วเหนือเสียง ขึ้นบินทดสอบครั้งแรกที่เมืองตูลุส ฝรั่งเศส
เหตุการณ์ > เมษายน

7 เมษายน – การตีพิมพ์เอกสารขอความเห็นหมายเลข 1 (RFC 1) เป็นสัญลักษณ์ของการกำเนิดอินเทอร์เน็ต
28 เมษายน – ชาลส์ เดอ โกล ประธานาธิบดีคนแรกในสาธารณรัฐที่ 5 ของฝรั่งเศส ลาออกจากตำแหน่ง
เหตุการณ์ > พฤษภาคม

13 พฤษภาคม – เหตุการณ์ 13 พฤษภาคม: ความขัดแย้งทางเชื้อชาติ ระหว่างชาวมลายูกับชนกลุ่มน้อยชาวจีน ทำให้เกิดการจลาจล จนทำให้มีผู้เสียชีวิต 184 คน ในกัวลาลัมเปอร์ ประเทศมาเลเซีย
16 พฤษภาคม – โครงการเวเนรา: ยานเวเนรา 5 ของสหภาพโซเวียต ลงจอดบนดาวศุกร์
22 พฤษภาคม – โครงการอะพอลโล: ยานอะพอลโล 10 ผ่านใกล้ดวงจันทร์ด้วยระยะห่าง 15,400 เมตร เหนือพื้นผิว
เหตุการณ์ > มิถุนายน

27 มิถุนายน – การจลาจลสโตนวอลล์ เริ่มขึ้นในนิวยอร์ก เป็นจุดเริ่มต้นของการเคลื่อนไหวเพื่อสิทธิกลุ่มคนรักร่วมเพศ
เหตุการณ์ > กรกฎาคม

20 กรกฎาคม – โครงการอะพอลโล: นีล อาร์มสตรอง และ บัซซ์ อัลดริน ที่เดินทางไปกับยานอะพอลโล 11 กลายเป็นมนุษย์ 2 คนแรกบนพื้นผิวดวงจันทร์
เหตุการณ์ > สิงหาคม

5 สิงหาคม – โครงการมาริเนอร์: ยานมาริเนอร์ 7 ผ่านใกล้ดาวอังคารด้วยระยะห่าง 3,524 กิโลเมตร
17 สิงหาคม – พายุเฮอร์ริเคนคามิลล์ ถล่มชายฝั่งรัฐมิสซิสซิปปี ทำให้มีผู้เสียชีวิต 248 คน
เหตุการณ์ > กันยายน

1 กันยายน – พันเอก มูอัมมาร์ กัดดาฟี เริ่มดำรงตำแหน่งผู้นำประเทศลิเบีย
เหตุการณ์ > พฤศจิกายน

15 พฤศจิกายน – สงครามเวียดนาม: ผู้ชุมนุม 250,000-500,000 คน รวมตัวกัน ณ กรุงวอชิงตัน ดี.ซี. เพื่อต่อต้านสงคราม
17 พฤศจิกายน – การเจรจาจำกัดอาวุธทางยุทธศาสตร์ (SALT) ระหว่างสหภาพโซเวียตกับสหรัฐอเมริกาเริ่มต้นในเมืองเฮลซิงกิ ประเทศฟินแลนด์
19 พฤศจิกายน – โครงการอะพอลโล: ยานอะพอลโล 12 นำนักบินอวกาศ 2 คน ลงสู่พื้นผิวดวงจันทร์บริเวณมหาสมุทรพายุ (Oceanus Procellarum)
21 พฤศจิกายน – มีการเชื่อมโยงเครือข่ายสำนักงานโครงการวิจัยขั้นสูง (ARPANET) เป็นครั้งแรก
เหตุการณ์ > เหตุการณ์ที่กำลังดำเนินอยู่

สงครามเวียดนาม – (พ.ศ. 2507-2518)
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2512
วันเกิด > มกราคม

1 มกราคม –
เวิร์น ทรอยเออร์ นักแสดงชาวอเมริกัน
2 มกราคม –
ทอมมี มอร์ริสัน นักมวย (ถึงแก่กรรม 1 กันยายน พ.ศ. 2556)
3 มกราคม – มิคาเอล ชูมัคเกอร์ นักแข่งรถสูตรหนึ่งชาวเยอรมัน
5 มกราคม –
มาริลีน แมนสัน จิตรกร นักดนตรีชาวอเมริกัน
6 มกราคม – โทมัส เนเวอร์กรีน นักร้องเดนมาร์ก
7 มกราคม –
มาร์โก ซีโมเน อดีตนักฟุตบอลชาวอิตาลี
12 มกราคม –
เจ้าชายกุสตาฟแห่งไซน์-วิตเกนชไตน์-เบอร์เลบวร์คที่ 7
13 มกราคม –
สตีเฟน เฮนดรี นักสนุกเกอร์อาชีพชาวสกอตแลนด์
อับบาส จะดีดี นักมวยปล้ำชาวอิหร่าน
พิมพา พรศิริ นักร้องชาวไทย
14 มกราคม – เดฟ โกรล นักดนตรีร็อกและนักร้อง-นักแต่งเพลงชาวอเมริกัน
16 มกราคม –
ซุลกิฟลี โมฮามัด อัล-บักรี มุฟตีชาวมาเลเซีย
รอย โจนส์ จูเนียร์ นักมวยชาวอเมริกัน
17 มกราคม –
นาวีน แอนดรูวส์ นักแสดงชาวอังกฤษ
มาเรีย มอนเทล นักร้องชาวเดนมาร์
เกตุเสพย์สวัสดิ์ ปาลกะวงศ์ ณ อยุธยา พิธีกร ดีเจ นักจัดรายการวิทยุ นักเขียนชาวไทย
18 มกราคม – เดฟ บอทิสตา นักแสดงชายชาวอเมริกัน
19 มกราคม –
ไมล์ส มัสเซนเดน นักแสดงชาวอเมริกัน
20 มกราคม – เฉิน เจียนฮง นักกีฬาว่ายน้ำชาวจีน
25 มกราคม –
เซอร์เก ออฟชินนิคอฟ วอลเลย์บอลหญิงทีมชาติรัสเซีย (ถึงแก่กรรม 29 สิงหาคม พ.ศ. 2555)
29 มกราคม -
โมโตฮิโระ ยามางูชิ นักฟุตบอลชาวญี่ปุ่น
เหอ หรูหยฺวิน นักแสดงหญิงชาวไต้หวัน
ไฮด์ นักร้อง/นักดนตรี/นักแสดงชาวญี่ปุ่น
30 มกราคม - ดราเซ็น เซอร์เม็ค นักหมากรุกสากลชาวสโลวีน-โครเอเชีย
31 มกราคม - โฮซู คามาโช มวยสากลชาวปวยร์โตรีโก
วันเกิด > กุมภาพันธ์

1 กุมภาพันธ์ – กาเบรียล บาติสตูตา นักฟุตบอลชาวอาร์เจนตินา
3 กุมภาพันธ์ –
ทอดด์ มาเคลิน แชมป์นักมวยสากลชาวออสเตรเลีย
โบ ไบเดน นักการเมืองชาวอเมริกัน (ถึงแก่กรรม 30 พฤษภาคม พ.ศ. 2558)
5 กุมภาพันธ์ –
บ็อบบี้ บราวน์ นักร้องชาวอเมริกัน
อัล ทาราโซน่า แชมป์นักมวยสากลชาวฟิลิปปินส์
ฮิเดะโนะบุ คิอุชิ นักพากย์ชาวญี่ปุ่น
6 กุมภาพันธ์ –
มาซาฮารุ ฟุคุยามะ นักร้อง/นักแสดงชายชาวญี่ปุ่น
8 กุมภาพันธ์ –
แคลมป์ นักเขียนการ์ตูนชาวญี่ปุ่น
11 กุมภาพันธ์ –
เจนนิเฟอร์ อนิสตัน นักแสดงชาวอเมริกัน
ทาเคชิ โอบาตะ นักเขียนการ์ตูนชาวญี่ปุ่น
12 กุมภาพันธ์ –
อาเลมาเยฮู อะตอมซา นักการเมืองชาวเอธิโอเปีย (ถึงแก่กรรม 6 มีนาคม พ.ศ. 2557)
20 กุมภาพันธ์ – ซีนีชา มิไฮโลวิช นักฟุตบอลชาวเซอร์เบีย
26 กุมภาพันธ์ –
สตีฟ เอจี นักแสดงตลก, นักแสดง, นักเขียน, ผู้กำกับ และนักดนตรีชาวอเมริกัน
ฮิโตะชิ ซะกิโมะโตะ นักแต่งเพลงชาวญี่ปุ่น
28 กุมภาพันธ์ – โรเบิร์ต ฌอน ลีโอนาร์ด นักแสดงชาวอเมริกัน
วันเกิด > มีนาคม

1 มีนาคม – คาเบียร์ บาร์เดน นักแสดงชายชาวสเปน
6 มีนาคม – จินตหรา พูนลาภ นักร้องลูกทุ่งหมอลำชาวไทย
9 มีนาคม – แซมมี่ สจ๊วต แชมป์นักมวยสากลชาวไลบีเรีย
10 มีนาคม –
ชเว อิน-แอ นักจักรยานชาวเกาหลีเหนือ
11 มีนาคม – เทร์เรนซ์ ฮาวเวิร์ด นักแสดง, แร็ปเปอร์, นักร้อง, นักแต่งเพลง และผู้ผลิตแผ่นเสียงชาวอเมริกัน
14 มีนาคม – แมนนี่ เมลชอร์ แชมป์โลกนักมวยสากลชาวฟิลิปปินส์
15 มีนาคม – คิม เรเวอร์ นักแสดงชาวอเมริกัน
16 มีนาคม – อเล็กซานเดอร์ แม็กควีน แฟชั่นดีไซเนอร์ชาวอังกฤษ (ถึงแก่กรรม 11 กุมภาพันธ์ พ.ศ. 2553)
18 มีนาคม – เอริก ดับเบิลยู. ไวส์สไตน์ นักคณิตศาสตร์ชาวอเมริกัน
19 มีนาคม – ถัน เหย้าเหวิน นักแสดงและนักร้องชาวฮ่องกง
27 มีนาคม - มารายห์ แครี่ นักร้องชาวอเมริกัน
28 มีนาคม – เบร็ต แรตเนอร์ ผู้สร้างภาพยนตร์และผู้กำกับมิวสิกวิดีโอชาวอเมริกัน
30 มีนาคม – เอลิซาเบธ แฟร์แนร์
31 มีนาคม - สิทธิพร สุนทรพจน์ นักร้องลูกทุ่งชาวไทย
วันเกิด > เมษายน

3 เมษายน -
เจ้าหญิงคลอทิลด์ เจ้าหญิงแห่งเวนิซ
เบน เมนเดลโซห์น นักแสดงชาวออสเตรเลีย
แลนซ์ สตอร์ม นักมวยปล้ำอาชีพชาวแคนาดา
6 เมษายน - พอล รัด นักแสดงและนักเขียนชายชาวอเมริกัน
8 เมษายน -
อัลเบอร์โต จีมิเนซ แชมป์โลกนักมวยสากลชาวเม็กซิโก
11 เมษายน -
โกลดัสต์ นักมวยปล้ำอาชีพชาวอเมริกัน
อูริอ็อล ฌุงเกรัส นักการเมืองและนักประวัติศาสตร์แคว้นกาตาลุญญา
13 เมษายน - โช อินจู แชมป์โลกนักมวยสากลชาวเกาหลีใต้
22 เมษายน - เคียวโกะ อิโนอูเอะ นักมวยปล้ำอาชีพหญิงชาวญี่ปุ่น
25 เมษายน - เรเน่ เซลเวเกอร์ นักแสดงชาวอเมริกัน
27 เมษายน - ชิเงะรุ อะโอะยะมะ นักวอลเลย์บอลชาวญี่ปุ่น
วันเกิด > พฤษภาคม

1 พฤษภาคม - เวส แอนเดอร์สัน ผู้กำกับภาพยนตร์/นักเขียนบทชาวอเมริกัน
8 พฤษภาคม - เมาโร แบร์รูโต ฝึกสอนวอลเลย์บอลชายทีมชาติอิตาลี
10 พฤษภาคม -
เดนนิส เบิร์กแคมป์ นักฟุตบอลชาวฮอลแลนด์
11 พฤษภาคม - กาโต้ ชูวัฒนะ แชมป์นักมวยสากลชาวญี่ปุ่น
13 พฤษภาคม - บักเก็ตเฮด ดนตรี นักแต่เพลงชาวอเมริกัน
14 พฤษภาคม - เคท บลางเชตต์ นักแสดง, ผู้กำกับละครเวทีและโปรดิวเซอร์หญิงชาวออสเตรเลีย
20 พฤษภาคม - โรด ด็อก นักมวยปล้ำอาชีพชาวอเมริกัน
25 พฤษภาคม -
แอนน์ เฮช นักแสดงชาวอเมริกัน
วันเกิด > มิถุนายน

5 มิถุนายน - ไบรอัน แม็กไนต์ นักร้อง นักแต่งเพลง โปรดิวเซอร์เพลงชาวอเมริกัน
6 มิถุนายน - สมเด็จพระราชินีอินคอซิกาติ ลามัตเซบูลา
7 มิถุนายน - เจ้าชายโจอาคิมแห่งเดนมาร์ก
9 มิถุนายน - ยูอิชิ โฮะโซะโนะ แชมป์นักมวยสากลชาวญี่ปุ่น
11 มิถุนายน - ปีเตอร์ ดิงเคลจ นักแสดงและโปรดิวเซอร์ภาพยนตร์ชาวอเมริกัน
14 มิถุนายน -
สเตฟฟี กราฟ นักเทนนิสหญิงชาวเยอรมัน
15 มิถุนายน –
ไอซ์คิวบ์ แรปเปอร์/นักแสดง/นักเขียนบท/ผู้กำกับมิวสิกวิดีโอชาวอเมริกัน
โอลิเวอร์ คาห์น นักฟุตบอลชาวเยอรมัน
16 มิถุนายน -
ซีโบเนโล อึมโงเมตูลู
20 มิถุนายน - เปาลู เบ็งตู นักฟุตบอลอาชีพชาวโปรตุเกส
28 มิถุนายน - อาเยเลต ซูเรอร์ นักแสดงหญิงชาวอิสราเอล
วันเกิด > กรกฎาคม

1 กรกฎาคม – ลี เคอ (นักแข่งเรือ) นักแข่งเรือจากประเทศจีน
5 กรกฎาคม – ไมเคิล โอนีลล์ (นักฟุตบอล) อดีตนักฟุตบอลชาวไอร์แลนด์เหนือ
6 กรกฎาคม – เซราฟิม โทโดรอฟ นักมวยสากลสมัครเล่นชาวบัลแกเรีย
7 กรกฎาคม – โรบิน เวเกิร์ต นักแสดงโทรทัศน์และภาพยนตร์ชาวอเมริกัน
8 กรกฎาคม – ยะสึฮิโระ สึกิฮะระ นักดนตรี/นักแสดงชาวญี่ปุ่น
19 กรกฎาคม – แกเบรียล ศิลปินหญิงชาวอังกฤษ
20 กรกฎาคม – จอช ฮอลโลเวย์ นักแสดงชาวอเมริกัน
22 กรกฎาคม – ไอ โคโมริ อดีตนักแสดงเอวีชาวญี่ปุ่น
24 กรกฎาคม – เจนนิเฟอร์ โลเปซ นักร้องและนักแสดงชาวเปอร์โตริโก-อเมริกัน
27 กรกฎาคม – พอล เลอแวสก์ (ทริปเปิล เอช) นักมวยปล้ำและนักแสดงชาวอเมริกัน
28 กรกฎาคม –
ดานา ไวต์ นักธุรกิจชาวอเมริกัน
ไมค์ เบอร์นาโด นักมวยไทย/นักมวยสากลชาวแอฟริกาใต้
31 กรกฎาคม – อันโตนีโอ กอนเต นักฟุตบอลชาวอิตาลี
วันเกิด > สิงหาคม

4 สิงหาคม - แม็กซ์ กาวาเลรา นักร้อง มือกีตาร์และนักแต่งเพลงชาวบราซิล
7 สิงหาคม -
พอล แลมเบิร์ต นักฟุตบอลชาวสกอตแลนด์
เลดีนิโคลัส วินด์เซอร์
11 สิงหาคม - ซาโตชิ อิดะ แชมป์โลกมวยสากลชาวญี่ปุ่น
13 สิงหาคม - เจ้าหญิงราห์มา บินต์ ฮัสซัน
14 สิงหาคม - เคอิทาโร โฮชิโน นักมวยสากลชาวญี่ปุ่น
18 สิงหาคม –
เอ็ดเวิร์ด นอร์ตัน นักแสดงชาวอเมริกัน
คริสเตียน สเลเตอร์ นักแสดงชาวอเมริกัน
ทิโมธี สไนเดอร์ นักประวัติศาสตร์/นักเขียนชาวอเมริกัน
19 สิงหาคม - แมตทิว เพอร์รี นักแสดงชาวอเมริกัน
28 สิงหาคม -
เจสัน พรีสต์ลีย์ นักแสดงชาวแคนาดา
แจ็ก แบล็ก นักแสดง นักร้องชาวอเมริกัน
29 สิงหาคม - โจ สเวล นักสนุกเกอร์อาชีพชาวไอร์แลนด์เหนือ
30 สิงหาคม -
โบซีดาร์ บันโดวิช นักฟุตบอลชาวมอนเตเนโกร
วันเกิด > กันยายน

4 กันยายน – รามอน เดกเกอร์ นักมวยไทยชาวดัตช์ (ถึงแก่กรรม 27 กุมภาพันธ์ พ.ศ. 2556)
5 กันยายน – ลีอูนาร์ดู อารอโฮ ผู้จัดการทีมฟุตบอลและนักฟุตบอลชาวบราซิล
6 กันยายน – โนริโอะ โอมูระ นักฟุตบอลและผู้จัดการทีมชาวญี่ปุ่น
8 กันยายน – แกรี สปีด นักฟุตบอลและผู้จัดการทีมฟุตบอลชาวเวลส์ (ถึงแก่กรรม 27 พฤศจิกายน พ.ศ. 2554)
9 กันยายน – ลี หงฉวน นักแข่งเรือจากประเทศจีน
14 กันยายน – บง จุน-โฮ ผู้กำกับภาพยนตร์และนักเขียนบทชาวเกาหลีใต้
16 กันยายน – จัสติน ฟรีชแมน ศิลปินชาวอังกฤษ
17 กันยายน –
เคน โดเฮอร์ตี นักสนุกเกอร์อาชีพชาวไอร์แลนด์
20 กันยายน – คุโด เมะกุมิ นักมวยปล้ำหญิงชาวญี่ปุ่น
22 กันยายน –
แมตต์ ชาร์ป นักดนตรี นักร้อง นักแต่งเพลง โปรดิวเซอร์ ชาวอเมริกัน
25 กันยายน – แคทารีน ซีตา-โจนส์ นักแสดงหญิงชาวเวลส์
วันเกิด > ตุลาคม

1 ตุลาคม –
เจ้าชายนิโกเลาส์แห่งกรีซและเดนมาร์ก
3 ตุลาคม –
เกว็น สเตฟานี นักร้อง นักแต่งเพลงชาวอเมริกัน
เทะสึยะ (นักดนตรี) นักดนตรีชาวญี่ปุ่น
ยุริโกะ อิชิดะ นักแสดงหญิงชาวญี่ปุ่น
6 ตุลาคม –
ทาคาโอะ อิเคดะ นักมวยสากลชาวญี่ปุ่น
สมเด็จพระราชาธิบดีมูฮัมมัดที่ 5 แห่งกลันตัน
7 ตุลาคม –
เฉิน มู่เซิ่ง ผู้กำกับภาพยนตร์, ผู้ผลิต และนักเขียนบทชาวฮ่องกง
8 ตุลาคม – เจเรมี เดวีส์ นักแสดงชาวเวลส์-อเมริกัน
9 ตุลาคม – ไซมอน แฟร์เวเธอร์ นักยิงธนูชาวออสเตรเลีย
11 ตุลาคม – เจ้าชายคอนสตันตินแห่งเนเธอร์แลนด์
12 ตุลาคม – เมธี ชาติมนตรี​ ตำรวจชาวไทย
17 ตุลาคม –
วูด แฮร์ริส นักแสดงชาวอเมริกัน
18 ตุลาคม – ยะซุฮะระ เรโกะ นักร้อง นักแสดง และนักพากย์ชาวญี่ปุ่น
21 ตุลาคม –
เจ้าชายซัลมาน มกุฎราชกุมารแห่งบาห์เรน
นิค เซียนทอย แชมป์โลกนักมวยสากลชาวฟิลิปปินส์
22 ตุลาคม – สไปก์ จอนซ์ ผู้กำกับชาวอเมริกัน
25 ตุลาคม –
โอเลก ซาเลนโก นักฟุตบอลชาวรัสเซีย
27 ตุลาคม – เจ้าหญิงอานิตาแห่งออเรนจ์-นัสเซา ฟัน โฟลเลินโฮเฟิน
29 ตุลาคม – โจมาร์ ดามอสมอค แชมป์นักมวยสากลชาวฟิลิปปินส์
31 ตุลาคม – เดวิด โคเบิร์น (นักแสดง) นักแสดง, นักพากย์เสียง และนักร้องชาวอเมริกัน
วันเกิด > พฤศจิกายน

3 พฤศจิกายน – รอเบิร์ต ไมลส์ ดีเจและโปรดิวเซอร์ชาวสวิส-อิตาลี
4 พฤศจิกายน –
ฌอน โคมส์ แร็ปเปอร์/ผู้กำกับมิวสิกวิดีโอชาวอเมริกัน
แมตทิว แมกคอนาเฮย์ นักแสดงชาวอเมริกัน
8 พฤศจิกายน –
ธงชัย ใจดี นักกอล์ฟชาวไทย
10 พฤศจิกายน – เย็นส์ เลมัน นักฟุตบอลชาวเยอรมัน
13 พฤศจิกายน – เจอราร์ด บัตเลอร์ นักแสดงชายชาวสก็อต
14 พฤศจิกายน – บุตช์ วอล์กเกอร์ ศิลปิน นักแต่งเพลง และโปรดิวเซอร์เพลงชาวอเมริกัน
15 พฤศจิกายน –
ลาเลอ คาร์ซี นักแสดงและนางแบบชาวเยอรมัน
17 พฤศจิกายน – เรียวตะโร โอกิอะยุ นักพากย์ชายชาวญี่ปุ่น
22 พฤศจิกายน – จั๊กจั่น ดาวไพร นักร้องลูกทุ่งหมอลำชาวไทย (เสียชีวิต 14 มกราคม พ.ศ. 2568)
28 พฤศจิกายน - ยู จุน-ซัง นักแสดงและนักร้องชาวเกาหลีใต้
29 พฤศจิกายน –
ปีแยร์ ฟัน โฮยโดงก์ นักฟุตบอลชาวดัตช์
ลูโบเมียร์ ริสตอฟสกี ผู้จัดการทีมและนักฟุตบอลชาวเซอร์เบีย
30 พฤศจิกายน –
แอนดี้ ทานาบาส แชมป์นักมวยสากลชาวฟิลิปปินส์
เอมี่ ไรอัน นักแสดงชาวอเมริกัน
วันเกิด > ธันวาคม

1 ธันวาคม –
ชอย ชุลซู แชมป์นักมวยสากลชาวเกาหลีเหนือ
ชาร์กีเยย์ รูมัส นักการเมืองและนักเศรษฐศาสตร์ชาวเบลารุส
4 ธันวาคม –
เจย์-ซี แร็ปเปอร์/โปรดิวเซอร์เพลงชาวอเมริกัน
ช็องตาล บียา
ดานิ นูเนซ แชมป์นักมวยสากลชาวโดมินิกัน (ถึงแก่กรรม 18 มกราคม พ.ศ. 2547)
8 ธันวาคม – โฮเซ หลุยส์ บัวโน แชมป์โลกนักมวยสากลชาวเม็กซิโก
11 ธันวาคม – วิศวนาถัน อานันท์ นักหมากรุกสากล/นักเขียนชาวอินเดีย
20 ธันวาคม – อับดีลาคิม อะเดมิ นักการเมืองประเทศมาซิโดเนีย
21 ธันวาคม – ฌูว์ลี แดลปี นักแสดง ผู้กำกับ นักเขียนบท นักแต่งเพลงและนักร้องชาวฝรั่งเศส-อเมริกัน
25 ธันวาคม –
เจ้าชายแบร์นาร์ดแห่งออเรนจ์-นัสเซา ฟัน โฟลเลินโฮเฟิน
27 ธันวาคม –
ไชนา อดีตนักมวยปล้ำอาชีพและนักแสดงชาวอเมริกัน (ถึงแก่กรรม 20 เมษายน พ.ศ. 2559)
อลัน เมอร์เร แชมป์นักมวยสากลชาวฟิลิปปินส์
28 ธันวาคม – ลีนุส ทอร์วัลด์ส (ลินุกซ์) นักเขียนโปรแกรมชาวฟินแลนด์
29 ธันวาคม – เหลียง เสี่ยวปิง นักแสดงหญิงชาวฮ่องกง-จีน-ไต้หวัน
วันเกิด > ไม่ทราบวัน

เกนโจ กูลาน ศิลปินจัดวาง
เจ้าหญิงเรียม อัล-อาลี
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2512
14 มีนาคม – อิศรา อมันตกุล นักประพันธ์ (เกิด 18 พฤษภาคม พ.ศ. 2463)
28 มีนาคม – ดไวท์ ดี. ไอเซนฮาวร์ ประธานาธิบดีสหรัฐ คนที่ 24 (เกิด 14 ตุลาคม พ.ศ. 2433)
22 มิถุนายน – จูดี การ์แลนด์ นักร้อง/นักแสดงหญิงชาวอเมริกัน (เกิด 10 มิถุนายน พ.ศ. 2465)
2 กันยายน – โฮจิมินห์ ประธานาธิบดีเวียดนามเหนือ (เกิด 19 พฤษภาคม พ.ศ. 2433)
บันเทิงคดีที่อ้างอิงถึงปีนี้

ภาพยนตร์อเมริกันเรื่อง เท็คซัส เชนซอว์ แมสซาเคร์อ: เดอะ บีกินนิง (เปิดตำนานสิงหาสับ)
ปีนี้ในบันเทิงคดี

25 พฤษภาคม - วันเกิด อายูคาว่า มาโดกะ ตัวละครจากเรื่องถนนสายนี้ เปรี้ยว
15 พฤศจิกายน - วันเกิด คาสึงะ เคียวสุเกะ ตัวละครจากเรื่องถนนสายนี้ เปรี้ยว
รางวัล > รางวัลโนเบล

สาขาเคมี – Derek Harold Richard Barton, Odd Hassel
สาขาวรรณกรรม – ซามูเอล บาร์คเลย์ เบคเกต
สาขาสันติภาพ – องค์การแรงงานระหว่างประเทศ
สาขาฟิสิกส์ – Murray Gell-Mann
สาขาสรีรวิทยาหรือการแพทย์ – มักซ์ เดลบรึค, อัลเฟรด เฮอร์ชีย์, ซัลวาดอร์ เอ. ลูเรีย
สาขาเศรษฐศาสตร์ – Ragnar Anton Kittil Frisch, Jan Tinbergen
ยานอะพอลโล 11 ลงจอดบนพื้นผิวดวงจันทร์
มาโนช พุฒตาล

| มาโนช พุฒตาล |
| --- | --- |

ข้อมูลพื้นฐาน
ชื่อเกิด: มาโนช พุฒตาล
รู้จักในชื่อ: ฮะซัน (Hason), ซัน
เกิด: 16 กันยายน พ.ศ. 2499 (68 ปี) จังหวัดพระนครศรีอยุธยา ประเทศไทย
แนวเพลง: ร็อก โพรเกรสซิฟร็อก ออลเทอร์นาทิฟร็อก
อาชีพ: นักร้อง 
เครื่องดนตรี: ร้อง 
ค่ายเพลง: เจ้าของบริษัท Mile Stone Records
มาโนช พุฒตาล (เกิด 16 กันยายน พ.ศ. 2499) เป็นนักร้อง นักดนตรี เคยเป็นนักจัดรายการดนตรีเพลงสากลทางโทรทัศน์ และทำนิตยสารเกี่ยวกับดนตรี ปัจจุบันเป็นนักจัดรายการวิทยุ
ประวัติ

มาโนช พุฒตาล เกิดในครอบครัวมุสลิมที่ชุมชนหัวแหลม จังหวัดพระนครศรีอยุธยา มีชื่อว่า ฮะซัน ซึ่งเป็นที่มาของชื่อเล่น "ซัน" เป็นบุตรคนสุดท้องของนายเฉลียว และนางอำไพ พุฒตาล มาโนชเป็นน้องชายของดำรง พุฒตาล และขนิษฐา พุฒตาล
มาโนช ชอบเล่นดนตรีและฟังเพลงมาตั้งแต่เด็ก เมื่อจบชั้นมัธยม 8 ที่จังหวัดพระนครศรีอยุธยา สอบเข้ามหาวิทยาลัยที่คณะวนศาสตร์ มหาวิทยาลัยเกษตรศาสตร์ แต่ไม่ติด แต่ได้รับทุนเอเอฟเอสไปเรียนที่รัฐวิสคอนซิน สหรัฐอเมริกาเป็นเวลาหนึ่งปี เมื่อกลับมาจึงเข้าศึกษาต่อที่คณะนิเทศศาสตร์ จุฬาลงกรณ์มหาวิทยาลัย ภาควิชาวิทยุ-โทรทัศน์
ขณะเรียนที่คณะนิเทศศาสตร์ จุฬาฯ ตั้งวงดนตรีกับเพื่อน เล่นเพลงแนวร็อก วง CANNED CAN﻿ มาโนชมีโอกาสได้ช่วยงานพี่ชาย และพี่สาว ซึ่งจัดรายการโทรทัศน์ทางช่อง 5 และช่อง 9 หลายรายการ เช่น อาทิตย์ยิ้ม พระจันทร์แย้ม ครอบครัวบันเทิง สุขสันต์วันเสาร์ มีหน้าที่เขียนบทรายการ และเริ่มจัดรายการของตัวเอง เมื่อ พ.ศ. 2525 เป็นโปรเจกต์เพื่อจบการศึกษาในชั้นปีที่ 4 ชื่อ เที่ยงวันอาทิตย์
รายการเที่ยงวันอาทิตย์ของมาโนชเป็นรายการเพลงสากลความยาวครึ่งชั่วโมง เป็นรายการแรก ๆ ที่นำมิวสิกวิดีโอมาเปิดในรายการ รายการเที่ยงวันอาทิตย์จัดอยู่สองปีจึงถูกย้ายเวลาไปอยู่วันอื่น จึงเปลี่ยนชื่อเป็น บันเทิงคดี เมื่อ พ.ศ. 2527 และย้ายไปช่อง 11 เมื่อ พ.ศ. 2533 ผู้ที่ตั้งชื่อรายการให้คือ ดนู ฮันตระกูล ต่อมามาโนชได้ก่อตั้งบริษัทชื่อ ไมล์สโตน ทำรายการโทรทัศน์ทางช่อง 3 ชื่อ เกมเปิดโลก และรายการเกี่ยวกับสิ่งแวดล้อมชื่อ 2534 โลกนี้ของใคร ทำนิตยสารเกี่ยวกับดนตรีสากล ชื่อ บันเทิงคดี เมื่อ พ.ศ. 2532 จัดจำหน่ายผลงานให้กับดิ โอฬาร โปรเจ็คต์, มาลีฮวนน่า, โกรอิ้งเพน, พาราณสี ออเคสตรา และผลิตผลงานออกมาจำนวนหนึ่ง
เมื่อปี พ.ศ. 2550 มาโนชจัดรายการวิทยุเป็นประจำทุกวันจันทร์–ศุกร์ เวลา 8.00–11.00 น. ตั้งแต่เดือนตุลาคม พ.ศ. 2549 มีคำพูดเปิดและปิดรายการที่เป็นเอกลักษณ์ คือ "สวัสดีครับ ผม มาโนช พุฒตาล บุตรของนายเฉลียว กับนางอำไพ" และ "ถ้าไม่ตายไปเสียก่อน พรุ่งนี้กลับมาเจอกันครับ"
ปัจจุบันมาโนชจัดรายการวิทยุอยู่ที่ 96.5 คลื่นความคิด ในช่วงคนกรุงเก่า เล่าเรื่อง ทุกวันจันทร์ถึงวันพฤหัสบดี 23.30–00.30 น. และที่วิทยุไทย เพื่อเด็กและครอบครัว FM 105 MHz รายการ I Jude (ไอ้จู๊ด) ทุกวันเสาร์และอาทิตย์ เวลา 22.00–24.00 น.
ชีวิตส่วนตัว แต่งงานกับ น.ส.กาญจนา นิยมธรรม หรือครูนิด ปัจจุบันครูนิดได้ใช้นามสกุลพุฒตาลแล้ว แต่คำนำหน้าชื่อยังใช้ นางสาวอยู่ มีลูกสาวแล้ว 2 คน
ข้อขัดแย้ง

มาโนช พุฒตาล และสถานีโทรทัศน์ไทยพีบีเอส ถูกวิพากษ์วิจารณ์อย่างมากจากแฟนเพลงของไมเคิล แจ็กสันในประเทศไทย จากการเป็นผู้บรรยายร่วมในรายการพิเศษที่ถ่ายทอดสดงานศพของไมเคิล แจ็กสัน โดยแฟนเพลงของไมเคิล แจ็กสันในประเทศไทยวิพากษ์วิจารณ์อย่างกว้างขวางว่า การที่สถานีโทรทัศน์ไทยพีบีเอสเชิญมาโนช พุฒตาลมาบรรยายโดยที่ไม่มีความรู้ทั้งข้อมูล และมีอคติต่อตัวนักร้องผู้จากไปอย่างเห็นได้ชัด ทั้งการวิจารณ์นอกประเด็นหรือแม้กระทั่งโยงเข้าเรื่องกฎหมายที่ยังอยู่ในชั้นศาล โดยที่ไม่ให้เกียรติผู้ตายและแฟนเพลงไมเคิลชาวไทยที่รับชมการถ่ายทอดสดในคืนนั้นเลย
นอกจากนี้ มาโนช พุฒตาลยังคงแสดงความคิดเห็นด้านลบต่อไมเคิล แจ็กสันในหนังสือคู่สร้าง คู่สม ฉบับประจำวันที่ 10–20 กรกฎาคม โดยการนำข่าวลือต่าง ๆ และเจือความคิดเห็นส่วนตัวในด้านลบเกี่ยวกับตัวศิลปิน ไม่ว่าจะเป็นแต่งงานกับลูกสาวของเอลวิส เพรสลีย์เพื่อปกปิดความเป็นเกย์และหวังผลประโยชน์ สร้างบ้านเป็นสวนสนุกเพื่อหลอกเด็กผู้ชายไปข่มขืน แกล้งทำท่าว่าจะโยนลูกออกมาทางหน้าต่างโรงแรมที่พักเพื่อหยอกล้อกับแฟนเพลงจนเป็นข่าวถูกโจมตีไปทั่วโลก แต่เนื่องจากมีกระแสไม่น้อยที่โจมตีการทำข่าวในคืนนั้นว่า เป็นปกติที่เชิญบุคคลผู้มีความคิดเป็นของตนเองไปทำการบรรยาย ซึ่งตัวมาโนชก็กล่าวในตอนต้นแล้วว่าเขาไม่ได้เป็นแฟนของแจ็กสันผู้ล่วงลับ
ทั้งนี้แม้กระแสต่อต้านของแฟนคลับทั่วไปได้ลดลงแล้ว แต่มาโนช พุฒตาลยังคงถูกพิพากษ์วิจารณ์ในแง่ของนักวิจารณ์เพลงว่าจะยอมรับกระแสสังคมได้หรือไม่หากเขาถูกวิจารณ์บ้าง
ผลงานดนตรี > ผลงานเพลง

ชุด ในทรรศนะของข้าพเจ้า (2539)
ชุด 25 ปี ให้หลัง (2564)
ชุด ความทุกข์ของไกลบำบัดได้ด้วยตัวเอง (2565)
1. นั่งลงก่อนสิไกล
2. ก้าวแรก
3. ถนนเส้นนี้ จะพาเราไปถึงไหน
4. 3.1
5. ลำธาร EDM
6. ไกลนักรบผู้กล้า
7. บอกกับดวงจันทร์ฉันเหนื่อย
8. ความยุติธรรม
9. บทสวดสุดท้ายของชายไม้ใกล้ฝั่ง
10. คนฟังเสียงฝน
11. ความรักในสายลม
ผลงานดนตรี > ซิงเกิ้ลและอีพี

อีพี ไตรภาค (2537) ร่วมกับ ดิ โอฬาร โปรเจ็คต์ และวง The Rain
- ไกล (วันสุดท้าย, โหมโรง, สายน้ำและความหมาย, การเดินทาง, หมอผีครองเมือง, แค้น, ไกล)
ซิงเกิ้ล ชีวิตที่เจ็บปวดของคนป่วย (2549)
ซิงเกิ้ล ลำดับที่ ๑ อยู่อยุธยา (2551)
อีพี ลำดับที่ ๒ มาโนช พุฒตาล บุตรของนายเฉลียวกับนางอำไพ & สมพงค์ ศิวิโรจน์ บุตรของนายเลื่อนกับนางซุ่นลิ่น (2551)
อีพี ลำดับที่ ๓ มาโนช พุฒตาล บุตรของนายเฉลียวกับนางอำไพ "เชนมีคู่หูเป็นลิง" (2551)
ซิงเกิ้ล ความฝันกับหน้าที่ (2560)
ซิงเกิ้ล หกสิบแล้วไง (2563)
ซิงเกิ้ล ถนนเส้นนี้ (2563)
ผลงานดนตรี > อัลบั้มรวมเพลง

รวมเพลง Milestone 7th Mile
รำลึก กนกพงศ์ สงสมพันธุ์ (กุมภาพันธ์ 2557)
บันทึกเพลงดี 30 ปี สีสันอะวอร์ด (26 ธันวาคม 2560)
ผลงานดนตรี > อัลบั้มแสดงสด

คอนเสิร์ต บันเทิงคดีเดอะมูฟวี่ "ฝนโปรยไพร ใจกลางเมือง" (28 กรกฎาคม 2555)
ผลงานดนตรี > คอนเสิร์ตร่วมกับศิลปินอื่น

คอนเสิร์ต รำลึก ชัคกี้ ธัญญรัตน์ (31 พฤษภาคม 2551)
คอนเสิร์ต Music & Technology Day (7 มิถุนายน 2551)
คอนเสิร์ต Fat Festival #8 (8-9 พฤศจิกายน 2551)
คอนเสิร์ต LOVEiS FAMILY,THE MUSIC FESTIVAL (12-13 ธันวาคม 2551)
คอนเสิร์ต พันธุ์เล-๑๐๐๐ โล..พรรลำ (22 สิงหาคม 2552)
คอนเสิร์ต The Memory Night Concert (25 กันยายน 2552)
คอนเสิร์ต Sonic Attack 2012 (4 สิงหาคม 2555)
คอนเสิร์ต รำลึก 22 ปี สีบ นาคะเสถียร (15-16 กันยายน 2555)
คอนเสิร์ต แคมป์ไฟดนตรี มาลีฮวนน่า ครั้งที่ 4 (8 ธันวาคม 2555)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 16 (12 มกราคม 2556)
คอนเสิร์ต An Evening With Overdrive (30 สิงหาคม 2557)
คอนเสิร์ต รำลึก 24 ปี สืบ นาคะเสถียร (31 สิงหาคม 2557)
คอนเสิร์ต จากป่าสู่เมือง รำลึก 24 ปี สืบ นาคะเสถียร (28 กันยายน 2557)
คอนเสิร์ต Bangkok Music Forum ครั้งที่ 8 (18 ตุลาคม 2557)
คอนเสิร์ต 10 ปี คลึ่นความคิด ห่วงใยชายแดนใต้ (16 พฤศจิกายน 2557)
คอนเสิร์ต Music For Friend (21 กุมภาพันธ์ 2558)
คอนเสิร์ต รําลึก 25 ปี สืบ นาคะเสถียร (6 กันยายน 2558)
คอนเสิร์ต Bangkok Analog Fest 2nd Track (6 - 7 พฤษภาคม 2559)
คอนเสิร์ต Song For Heroes (17 พฤศจิกายน 2561)
คอนเสิร์ต เปิดหมวก Festival (20 กรกฎาคม 2564)
คอนเสิร์ต เปิดหมวก Festival ครั้งที่ 2 (28 กรกฎาคม 2564)
คอนเสิร์ต เปิดหมวก Festival ครั้งที่ 3 (1 สิงหาคม 2564)
คอนเสิร์ต Pazan Camping EP 2 (25 มิถุนายน 2565)
คอนเสิร์ต ในทรรศนะของข้าพเจ้า มาโนช พุฒตาล & The Lamb (5 พฤศจิกายน 2565)
คอนเสิร์ต ROAD FOR LIFE (4 มีนาคม 2566)
คอนเสิร์ต รำลึก 33 ปี สืบ นาคะเสถียร (8 กันยายน 2566)
คอนเสิร์ต Road For Life 3 (1 มีนาคม 2568)
ผลงานอื่น ๆ > รายการโทรทัศน์

เที่ยงวันอาทิตย์ (2525-2527 ช่อง 5)
บันเทิงคดี (2527-2532 ช่อง 5, 2533-2539 ช่อง 11)
เกมเปิดโลก (2530-2532 ช่อง 3)
มินิบันเทิงคดี (2533 ช่อง 9)
โลกนี้ของใคร (2534 ช่อง 5)
สกู๊ปทันที ทันควัน (2534 ช่อง 5)
สามัญชนคนไทย (2558-ปัจจุบัน ช่อง ThaiPBS)
ผลงานอื่น ๆ > รายการวิทยุ

99.5 The Radio (2550)
96.5 คลื่นความคิด (ปัจจุบัน) รายการ คนกรุงเก่า เล่าเรื่อง วันจันทร์-วันพฤหัส เวลา 23.30 - 00.30 น.
FM 105 Mhz คลื่นสีขาวเพื่อเด็กเยาวชนและครอบครัว (ปัจจุบัน) รายการ I Jude (ไอ้จู๊ด) วันจันทร์ - ศุกร์ เวลา 13:00 - 15:00
FM 97.5 Mhz Mellow 97.5 (ปัจจุบัน) รายการ Much Mellow ช่วง Music Journey ทุกวันเสาร์ เวลา 09.00 - 12.00น.
ผลงานอื่น ๆ > นิตยสาร

บันเทิงคดี (2532-2539 ประมาณ 100 ฉบับ)
ผลงานอื่น ๆ > หนังสือ

บันเทิงคดี (นิตยสาร ฉบับปฐมฤกษ์ ปีที่1 เล่ม1 เดือนมิถุนายน พ.ศ. 2532 )
ชีวิตที่เจ็บปวดของคนป่วย (2549) + CD Single
คนกรุงเก่าเล่าเรื่อง
ผลงานอื่น ๆ > ผลงานในรูปแบบเอ็มพีสาม

สารพันเรื่องเล่าของนักเล่าเรื่อง - มาโนช พุฒตาล บุตรของนายเฉลียวกับนางอำไพ ชุดที่ 1-2
รางวัล

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2539 | สีสันอะวอร์ดส์ ครั้งที่ 9 ประจำปี พ.ศ. 2539 | อัลบั้มยอดเยี่ยม | "ในทรรศนะของข้าพเจ้า" | ชนะ |
| 2549 | คมชัดลึก อวอร์ด ครั้งที่ 4 ประจำปี พ.ศ. 2549 | เพลงยอดเยี่ยม | "ชีวิตที่เจ็บปวดของคนป่วย" | ชนะ |
| 2566 | โทตี้มิวสิกอวอร์ดส์ 2022 | เพลงแห่งปี | "นั่งลงก่อนสิไกล" | เสนอชื่อเข้าชิง |
แหล่งข้อมูลอื่น

รายการวิทยุ The Radio FM 99.5 เก็บถาวร 2007-12-06 ที่ เวย์แบ็กแมชชีน
มาโนช พุฒตาล ที่ Last.fm
ภาพจากคอนเสิร์ตจุดประกาย "ดนตรีในทรรศนะของข้าพเจ้า" มาโนช พุฒตาล & The Lamb 24 มิถุนายน 2550 เก็บถาวร 2008-01-17 ที่ เวย์แบ็กแมชชีน
คลื่นความคิด 96.5
หน้าปกอัลบั้ม ในทรรศนะของข้าพเจ้า
ตจวิทยา

ตจวิทยา (อังกฤษ: dermatology) เป็นสาขาหนึ่งในวิชาแพทยศาสตร์ที่เกี่ยวกับผิวหนังและตจโทษ ซึ่งเป็นสาขาย่อยชนิดพิเศษทั้งทางด้านอายุรศาสตร์และศัลยศาสตร์ ตจแพทย์ดูแลผู้ป่วยที่มีตจโทษหรือปัญหาด้านความสวยความงามเกี่ยวกับผิวหนัง เช่นผิวหนัง หนังศีรษะ เส้นผม และเล็บ
ประวัติ

โรคที่เกี่ยวกับผิวหนังนั้นได้รับการค้นพบตั้งแต่ช่วงต้นของประวัติศาสตร์ โดยบ้างได้รับการรักษา บ้างไม่ได้รับการรักษา ในปี 1801 โรงเรียนสอนแพทย์เกี่ยวกับตจวิทยาก่อตั้งขึ้นในปารีสที่โรงพยาบาล Hôpital Saint-Louis อันมีชื่อเสียง ในขณะเดียวกันก็มีการตีพิมพ์ตำราตจวิทยาเล่มแรกในช่วงเวลานั้นๆ ซึ่งการก่อตั้งโรงเรียนแพทย์ที่ Hôpital Saint-Louis ในปี 1801 ถือเป็นจุดเปลี่ยนสำคัญที่ทำให้การศึกษาและการรักษาโรคผิวหนังก้าวหน้าอย่างเป็นระบบ และเป็นรากฐานของวิชาตจวิทยาสมัยใหม่
การฝึกหัดตจแพทย์ในประเทศไทย

ตจแพทย์ในประเทศไทยจะต้องจบแพทยศาสตรบัณฑิตก่อน โดยใช้เวลาเรียนปกติคือ 6 ปี หลังจากนั้นจึงเข้าเรียนเพื่อเป็นแพทย์ผู้เชี่ยวชาญด้านโรคผิวหนัง ในประเทศไทยมีหลักสูตรการอบรมแพทย์ประจำบ้าน สาขาตจวิทยาที่ต้องใช้เวลาเรียน 4 ปี ซึ่งในปัจจุบันมีสถาบันฝึกอบรมในระดับนี้ 7 แห่ง ได้แก่
หน่วยโรคผิวหนัง ภาควิชาอายุรศาสตร์ คณะแพทยศาสตร์ มหาวิทยาลัยธรรมศาสตร์
หน่วยโรคผิวหนัง ภาควิชาอายุรศาสตร์ คณะแพทยศาสตร์ มหาวิทยาลัยเชียงใหม่
สถาบันโรคผิวหนัง กรมการแพทย์ กระทรวงสาธารณสุข
สาขาวิชาโรคผิวหนัง ภาควิชาอายุรศาสตร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
สาขาวิชาตจวิทยา ภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย
ภาควิชาตจวิทยา คณะแพทยศาสตร์ศิริราชพยาบาล มหาวิทยาลัยมหิดล
แผนกผิวหนัง กองอายุรกรรม โรงพยาบาลพระมงกุฎเกล้า
ในแต่ละปีจะมีแพทย์ที่จบหลักสูตรการอบรมและสอบผ่านจนได้รับ “วุฒิบัตร” แสดงความรู้ความชำนาญในการประกอบวิชาชีพเวชกรรม สาขาตจวิทยา จากแพทยสภา ประมาณ 20 คนเท่านั้น แพทย์ที่มีวุฒิบัตรฯ หรือ หนังสืออนุมัติฯ สาขาตจวิทยา นี้เท่านั้นที่จะเป็น Dermatologist หรือ แพทย์ผู้เชี่ยวชาญด้านโรคผิวหนัง หรือ ตจแพทย์ ตามระเบียบของแพทยสภา และเป็นสมาชิกสามัญของสมาคมแพทย์ผิวหนังแห่งประเทศไทย แพทย์ในกลุ่มนี้สามารถทำการตรวจรักษาโรคผิวหนังและดูแลปัญหาด้านผิวพรรณความงามได้ตามเกณฑ์มาตรฐาน
การบำบัด

ตจแพทย์ใช้วิธีรักษาตจโทษต่างๆหลากหลายวิธีโดยวิธีหลักๆมี:
การฉีดสารเติมเต็มเชิงสำอาง
การกำจัดขนโดยใช้เลเซอร์หรือวิธีการอื่น
การปลูกผม
การบำบัดแบบ Intralesional injection โดยใช้สเตียรอยด์หรือสารอื่นๆ
การใช้เลเซอร์เพื่อการจัดการปานและความผิดปกติของผิวหนังอื่นๆ เช่น การลดสิว และลบรอยสัก การชะลอวัย
การบำบัดด้วยแสงเชิงพลวัติ ใช้สำหรับการรักษามะเร็งผิวหนังและป้องกันการเกิดมะเร็ง
การบำบัดด้วยแสง โดยรวมถึงการใช้รังสีเหนือม่วงบีความถี่กว้าง ความถี่แคบ และอื่นๆ
การดูดไขมัน โดยจะใช้ในการชลอวัยและการกำจัดไขมันเฉพาะจุด วิธีนี้ยังใช้กันในหมู่ศัลยแพทย์พลาสติกและแพทย์เวชศาสตร์ชลอวัยด้วย
การผ่าตัดด้วยความเย็น สำหรับการรักษาหูด มะเร็ง และความผิดปกติอื่นๆ
การรักษาด้วยรังสี
การผ่าตัดโรควงด่างขาว
การวินิฉัยภูมิแพ้
การบำบัดเชิงระบบ โดยใช้ยา
การบำบัดเฉพาะที่
Facial cleansing pores in Meditec at ITESM CCM(2012)